Dit lyk of ’n jong man van Queenswood in Pretoria wat eergisteraand voor sy ouers aan die etenstafel deur rowers in die bors geskiet is, inderdaad verlam is.
“Die operasie was ’n groot sukses, maar hy sal binne die volgende drie weke nog ’n operasie moet ondergaan, want sy rug het baie seergekry,” het Berrangé gesê. “Hy is tans onder sterk verdowing en is aan ’n ventilator gekoppel.
Die polisie het ’n wenk oor ’n beplande rooftog by dié bakkery in die Jan Niemand Park-nywerheidsgebied gekry, het insp. Klaas van der Kooi, polisiewoordvoerder, gesê.
“Die rooftog is omstreeks 05:00 in ’n gesamentlike operasie deur lede van die Villieria-polisiekantoor en die speurdiens van die polisiehoofkantoor gefnuik. Polisielede het hulself daar naby versteek en die rowers ingewag.
“Toe hulle die rowers sien aankom, het hulle die rowers gekonfronteer en ’n oor en weer skietery het uitgebreek.”